गोधरा में ट्रैक्टर-ट्रक की टक्कर में 19 की मौत  
गुजरात के पंचमहल जिले में एक ट्रैक्टर और ट्रक के बीच हुई टक्कर में 19 लोगों की मौत हो गई और 20 अन्य घायल हो गए।
गुजरात के पंचमहल जिले में एक ट्रैक्टर और ट्रक के बीच हुई टक्कर में 19 लोगों की मौत हो गई और 20 अन्य घायल हो गए। गोधरा के पुलिस निरीक्षक जेएच पांड्या ने बताया कि गुरुवार देर रात गोधरा तालुका के वेगानपुर गांव के पास एक तेज गति से आ रहे ट्रक ने श्रद्धालुओं को लेकर जा रहे ट्रैक्टर को टक्कर मार दी।  उन्होंने बताया कि ट्रैक्टर से यात्रा कर रहे लोगों में से 19 की मौके पर ही मौत हो गई और 20 अन्य घायल हो गए। ज्यादातर घायलों को स्थानीय अस्पताल में भर्ती कराया गया है। घायलों में से चार को वडोदरा के एसएसजी अस्पताल में भर्ती कराया गया है।  पुलिस ने बताया कि घटना के वक्त ट्रैक्टर सभी लोगों को एक मंदिर से लेकर गोधरा स्थित मलुकातु गांव लौट रहा था।